’ओह् दोऐ जनियां बाह्र खड़ोती दियां हियां। भित्त खु’लदे गै ओह् अंदर आई गेइयां। ‘हुन केह् होई गेआ?’ में खिंझियै पुच्छेआ। ‘नींदर नेईं ही आवारदी’, राज ने परता दित्ता। ‘पर मिगी ते तुसें नींदरा चा ठुआलेआ ऐ। कोशश करो। नींदर आई जाग’, --में आखेआ। राज कुर्सी पर बेही गेई पर कुलदीप खड़ोती दे रेही। ‘बेही जा, कुलदीप’, राज ने एह् आखियै उसदी बांह् फड़ियै, उसी बी अपने कोला आह्ली कुर्सी पर बठाई लेआ। में ड्रैसिंग गौन पाई लेआ।’